Document ID: 31997R0796

ΚΑΝΟΝΙΣΜΟΣ (ΕΚ) αριθ. 796/97 ΤΗΣ ΕΠΙΤΡΟΠΗΣ της 30ής Απριλίου 1997 για προσωρινή παρέκκλιση από τον κανονισμό (ΕΚ) αριθ. 1445/95 για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2222/96 (2), και ιδίως τα άρθρα 9 και 13,
Εκτιμώντας:
ότι το άρθρο 10 παράγραφος 5 του κανονισμού (ΕΚ) αριθ. 1445/95 της Επιτροπής, της 26ης Ιουνίου 1995, για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος και την κατάργηση του κανονισμού (ΕΟΚ) αριθ. 2377/80 (3), όπως τροποποιήθηκε τελευταία από τον κανονισμό (ΕΚ) αριθ. 266/97 (4), προβλέπει ότι κατά παρέκκλιση από την παράγραφο 1 του εν λόγω άρθρου, οι αιτήσεις χορηγήσεως πιστοποιητικών εξαγωγής που αφορούν ποσότητα χαμηλότερη ή ίση από 22 τόνους για τα προϊόντα που υπάγονται στους κωδικούς ΣΟ 0201 και 0202 δεν υπόκεινται, κατόπιν αιτήσεως του επιχειρηματία στην προθεσμία των πέντε ημερών 7
ότι, εδώ και ορισμένο καιρό, έχει διαπιστωθεί ότι οι αιτήσεις που αφορούν την χορήγηση πιστοποιητικών για αυτές τις μικρές ποσότητες έχουν φθάσει σε πολύ μεγάλα ποσοστά σε σχέση με το σύνολο των αιτήσεων πιστοποιητικών και θα πρέπει, συνεπώς, μεριμνώντας για καλύτερη διαχείριση των διαθεσίμων ποσοτήτων για εξαγωγή έως τις 30 Ιουνίου 1997, να ανασταλεί προσωρινά το καθεστώς αυτό μέχρι την ημερομηνία αυτή εφαρμόζοντας το τελευταίο εδάφιο της εν λόγω παραγράφου 5,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι διατάξεις του άρθρου 10 παράγραφος 5 του κανονισμού (ΕΚ) αριθ. 1445/95 αναστέλλονται έως τις 30 Ιουνίου 1997.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Απριλίου 1997.

Labels: 3
17
15